لعربي بن مبارك (عاش مابين 16 يونيو 1914 - 16 شتنبر 1992 من الدار البيضا) كوايري مغريبي لعب معا فرنسا. كان اللول اللي تسما لجوهرة السوداء. تزاد لعربي بن مبارك ف 1914 ف مدينة الدار البيضا و كبر يتيم. بدا تايخدم ف تانجارت و كان تايلعب لكورة ف الدروبا ديال كازا. بدا معا النادي ديال اتحاد لمغريبي فين كانو تايلعبو بزاف ديال لفرنساويين يامات لحماية علا لمغريب. مشا يلعب مع أولمبيك مارسيليا مابين 1938 و 1939 و ماركا شي 12 بيت و تكلاصاو التانيين. تما فين بززو عليه يلعب مع فرنسا ضد الطاليان ف دجنبر 1938. بسباب لحرب لعالمية التانية حبسات لبوطولا د فرنسا خمس سنين. مبعد لعب مع فرقة جديدة سميتها صطاد فرنسا. و مابين 45 و 46 عاونهوم باش يطلعو لبوطولا اللولا. جاه واحد لعرض من أتلتيكو مدريد مابين 1948 و 1949. لعب معاهم و ربحو لبوطولا مابين 1949 و 1950 وحتا مابين 1950 و 1951. مبعد 1953 مشا لعربي من مدريد و رجع ل مارسيليا. بززو عليه لفرنساويبن يلعب معا لمنتخب ديالهم و لعب معاهم 18 مرة و ماركا 3 ديال لبيوتا. تعرف تما بسميت الجوهرة السوداء (بلفرنساوية: la perle noire). مبعد ما لعب مابين 1955 و 1953 عتازل لعربي لكورة مبعد 17 عام ف أوروبا.